## Rješenje kojim se Investicijskom društvu Rast d.o.o., Varaždin, na neodređeno vrijeme izdaje odobrenje za rad za pružanje investicijskih usluga i obavljanje investi­cijskih aktivnosti i s njima povezanih pomoćnih us­luga

### NN 26/2010 (26.2.2010.), Rješenje kojim se Investicijskom društvu Rast d.o.o., Varaždin, na neodređeno vrijeme izdaje odobrenje za rad za pružanje investicijskih usluga i obavljanje investi­cijskih aktivnosti i s njima povezanih pomoćnih us­luga

HRVATSKA AGENCIJA ZA NADZOR FINANCIJSKIH USLUGA

626

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 13. stavak 1. i članka 584. stavaka 5. i 6. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja odobrenja za rad investicijskom društvu Rast d.o.o., Varaždin, Zagrebačka 61/IV., za pružanje investicijskih usluga i obavljanje investicijskih aktivnosti i s njima povezanih pomoćnih usluga na sjednici održanoj 18. veljače 2010. godine, donijela je

RJEŠENJE

1. Investicijskom društvu Rast d.o.o., Varaždin, Zagrebačka 61/IV., na neodređeno vrijeme izdaje se odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točka 1., 2., 4., i 5. i stavak 2. točka 2. – 5. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– izvršavanje naloga za račun klijenta,

– upravljanje portfeljem,

– investicijsko savjetovanje,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit,

– savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima.

2. Odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga iz točke 1. izreke ovog rješenja odnosi se na financijske instrumente iz članka 3. stavka 1. točke 2. podtočka a., b. i c. Zakona o tržištu kapitala.

3. Investicijsko društvo Rast d.o.o., Varaždin, Zagrebačka 61/IV., ovlašteno je držati novac klijenata.

4. Investicijskom društvu Rast d.o.o., Varaždin, Zagrebačka 61/IV., oduzima se dozvola za obavljanje poslova s vrijednosnim papirima iz članka 34. stavak 1. točka 2. Zakona o tržištu vrijednosnih papira, izdana na temelju rješenja Komisije za vrijednosne papire Republike Hrvatske od 10. travnja 2003. godine.

5. Investicijsko društvo Rast d.o.o., Varaždin, Zagrebačka 61/IV., ponovni zahtjev za odobrenje za rad za obavljanje investicijske aktivnosti iz članka 5. stavak 1. točka 3. Zakona o tržištu kapitala, ne može podnijeti prije proteka roka od jedne godine od dana oduzimanja dozvole.

6. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 7.

7. Izreka ovog rješenja objavit će se u »Narodnim novinama«.

Klasa: UP/I-451-04/09-02/57

Urbroj: 326-111/10-7

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-626